text: Stoletyveri opklaret
  02 marts 2010 kl. 15.06
  Tyveriet af 150 designerstole på gymnasiet i Haderslev i sidste uge er opklaret.
  Politiet har anholdt tre unge mænd fra Haderslev og Vojens, der har tilknytning til gymnasiet.
  54 af stolene blev fundet i en kælder i Haderslev. Beslagene til at hægte stolene sammen var fjernet.
  Tyvene havde selv kontaktet mulige aftagere via mail og SMS. To købere fra København og Silkeborg meldte sig, da politiet havde anholdt tyvene.
  Tyvene stjal også et musikanlæg, og tidligere er ni PH-lamper blevet fjernet fra skolen.
  De kom ind på skolen, da den var åben. Senere på aftenen kom de ud med de mange stole ved at knuse en alarm på en dør.
  